open-index/open-wikipedia-markdown huggingface dataset:
Habitat 67

300px|thumb|Habitat 67.
thumb|V zime.
thumb|Pri západe slnka.
**Habitat 67** je experimentálny obytný objekt v Montreale, ktorý vytvoril architekt Moshe Safdie. Bol postavený v rokoch 1964-1967 v štýle modernej a postmodernej architektúry.

## Hlavná myšlienka
Jedna z najznámejších atrakcií svetovej výstavy Expo 67, kde 26-ročný čerstvý absolvent architektúry dostal šancu realizovať svoj experimentálny diplomový projekt s názvom: „A Case for City Living, A Study of Three Urban High Density Housing Systems for Community Development“. Hlavnou ideou bolo vytvoriť dostupné, sociálne a finančne menej náročné ubytovanie a zároveň skomponovať zaujímavú a novú architektonickú a hmotovú štruktúru. Taktiež zakomponovať urbanizmus do samotnej architektúry. Paradoxne práve svojou výnimočnosťou a hodnotou prevratu v histórii obytnej architektúry nadobudlo bývanie namiesto sociálneho skôr lukratívny charakter.

## Architektúra
Kubistická geometria a hravá kompozícia poskladaná z modulových foriem sa rozkladá pozdĺž Rieky svätého Vavrinca. „Boxy“ majú pätnásť rôznych pôdorysných typov a sú od seba navzájom prevádzkovo nezávislé. Zároveň sú jednotlivé moduly rôzne poprepájané a svojím horizontálnym posunom vytvárajú terasy na streche modulu, ktorý je o poschodie nižšie. Vzniká tak súkromie, prísun čerstvého vzduchu, denného svetla a iné prednosti prímestského prostredia v mestskom prenájme. Pričom je vytvorená nepravidelná až organická priestorová štruktúra v pohľade pripomínajúca tvar troch zikkuratov. Ulica pre chodcov prechádza celým komplexom. 

## Technická stránka
Výstavba začala 7. apríla 1966 a skončila sa 28. februára 1967. Len severný blok bol dokončený až po Expo 67 v roku 1970. Systém pozostáva z 354 prefabrikovaných poschodových jednotiek, ktoré vytvárajú 158 obytných jednotiek s výmerou 56 až 158 m2. Pôvodne sa plánovalo 900 jednotiek. Betónové prefabrikáty sú spájané ťahanou oceľou. Každý modul - „box“ váži 70 ton.

## Podobné realizácie
Habitat sa stal predchodcom novej formy mestského bývania, ktorá predstavovala  východisko alebo inšpiráciu pri ďalších projektoch.
* Habitat New York 1967
* Habitat Puerto Rico 1968
* Habitat Izrael 1969
* Habitat Rochester 1971
* Habitat Teheran 1976

## Zdroje
* Habitat 67 *www.greatbuildings.com*
* cac.mcgill.ca/safdie/habitat
* Habitat '67 *archiweb.cz* 
* Dennis Sharp: Twentieth Century Architecture: a Visual History, s.281. 

## Iné projekty

## Pozri aj
*Brutalizmus
 
Kategória:Stavby v Montreale
Kategória:Moderná architektúra
Habitat

**Habitat** alebo **habitát** môže byť:
*v ekológii priestor pobytu druhu v biotope či biotop vôbec, pozri habitát (biotop)
*v archeológii: miesto (obydlie, lokalita, sídlo a podobne), kde býva praveký človek, pozri habitat (pravek)

**Habitat** môže byť:
*v biológii: úvodné slovo údaja s významom "obýva", ktoré sa v minulosti uvádzalo na lokalitných lístkoch v zbierkach organizmov
*v architektúre:
**obytný izbový blok
**prostredie potrebné na utváranie priaznivého životného prostredia ľudí
**budova v Montreali, pozri Habitat 67
*vesmírny habitat
*nábytkárska firma, pozri Habitat (firma)
*videohra, pozri Habitat (videohra)

## Pozri aj
*United Nations Human Settlements Programme (skr. (UN-)HABITAT)
*, film z roku 1997
Josef Pleskot

Ing. arch. **Josef Pleskot** (* 1952 Písek) je český architekt.

## Architektonická prax
* 1979 ukončil štúdium na Fakulte architektúry ČVUT v Prahe.
* 10 rokov zamestnaný v ateliéri G-16.
* od 1991 vlastná architektonická prax, .
* krátko pôsobil ako pedagóg na Fakulte architektúry ČVUT.

## Kritika
Josef Pleskot patrí medzi významných českých architektov. Jeho architektúra je progresívna a vždy vyniká
čistým a nápaditým detailom. Významný český teoretik Rostislav Švácha zaradil do svojej knihy *Česká architektura a její přísnost: padesát staveb 1989 - 2004* týchto päť Pleskotových stavieb:

* *radnica v Benešove*
* *vila vo Vranom nad Vltavou*
* *úprava cesty Jeleňou priekopou na Pražskom hrade*
* *úprava sídliska Komenského námestia v Litomyšli*
* *centrum Metrostav v Prahe 8*

## Ocenenia
thumb|Tunel v Jelenej priekope na Pražskom hrade
ocenenia spolu s AP ateliérom
* 1993 Grand Prix, realizácia továrne Megafyt vo Vranom nad Vltavou, čestné uznanie
* 1995 Grand Prix, dostavba radnice v Benešove, hlavná cena
* 1995 druhá etapa továrne Megafyt R, cena
* 1995 Vila vo Vranom nad Vltavou, čestné uznanie
* 1995 Leví dvor na Pražskom hrade, čestné uznanie
* 1999 Grand Prix, realizácia Galerie AP
* 2000 Grand Prix, úprava cesty Jeleňou priekopou na Pražskom hrade
* 2003 Cena Miesa van der Rohe
* 2003 Brick Award (najlepšia tehlová stavba v Európe), prvá cena
* 2003 tunel v Jelenej priekope
* 2004 Piranesi Award, realizácia Generálneho konzulátu v Mníchove, čestné

## Referencie

## Zdroje
* Josef Pleskot: Dobrá architektúra nastoľuje harmonické vzťahy  rozhovor
* Ing. arch. Josef Pleskot  Životopis
* Nové Ústředí ČSOB Group v Radlicích architekta Josefa Pleskota 

Kategória:Narodenia v 1952
Kategória:Českí architekti
Peter a Alison Smithsonovci

**Peter Smithson** (18. september 1923, Stockton-on-Tees Anglicko – 2003) a **Alison Smithson** (1928 Sheffield, južne od  Yorkshire – 1993) boli anglickí architekti a autori viacerých spisov o architektúre a stavieb, ktoré ovplyvnili  britskú architektúru 20. storočia. Obaja študovali na univerzite v Durhame v rokoch (1939-1942) , kde sa aj spoznali a po ukončení školy sa v roku 1949 zosobášili. 

## Práca
V roku 1950 si spoločne založili vlastný architektonický ateliér. 
Vytvorili si vlastný revolučný štýl, ktorý bol založený na technologickom minimalizme. V ich tvorbe zohráva hlavnú rolu myšlienka miesta, čo sa týka hmotovej formy a materiálu. Diela pochádzajúce z ich tvorby , sú často radené do oblasti brutalistického štýlu. Ich tvorbu tvorí široká škála projektov od urbanistických konceptov , cez architektúru rodinných domov až po dizajn nábytku. Boli vynikajúcimi tvorcami ako malých stavieb, tak aj celých mestských centier. Ich mená sa často spájajú s Londýnskym Pop–Artom. Stali sa spoluzakladateľmi skupiny architektov s názvom Team 10, ktorá sa odčlenila od Congrès International d’Architecture Moderne (CIAM) a zaujali popredné miesta v povojnovej Britskej architektúre.

Spoločný ateliér si získal svoje meno potom , ako vyhral na návrh Hunstanton School (1954) v Norfolku. Z návrhu cítiť skorými stavbami Chicagskej školy od Mies van der Rohe. Hanstetonská škola sa stala prvým dielom nového hnutia z názvom Nový Brutalizmus) v Anglicku. Keďže budova nefungovala veľmi dobre , neskôr utrpela množstvo zmien a prestavieb. Medzi ich prvé projekty tiež patrí "streets in the sky" (ulice v oblakoch) ,kde doprava a pešie ťahy boli prísne odseparované. Nasledoval návrh Národohospodárskej budovy v Londýne (1959-1965). Ďalej navrhli Smihtsonovci ubytovaciu časť pre študentov Inštitútu Sv. Hildy v Oxforde    (1970). Vďaka skutočnosti že sa angažovali v hnutí Independent Group (časť predstaviteľov Britského Pop-Artu), mali možnosť prezentovať svoje práce , ktoré tvorili avantgardný umelci, kurátori ,kritici a iný architekti.

## Realizované projekty
* Smithdon High School, Hunstanton, Norfolk (1949-1954; spadá do  2. stupňa pamiatkovej ochrany budov)
* The House of Future exhibition (v roku 1956)
* Národohospodára budova, Piccadilly, Londýn (1959-1965)
* Záhradna budova, Inštitútu St. Hildy, v Oxforde (1968) 
* súkromná prístavba pre Lorda Kenneta, Bayswater, Londýn, 1968
* Komplex budov v záhrade Robina Hooda, Poplar, Východný Londýn (1969-1972)
* budovy na univerzite v Bath, vrátane školy architektúry (1988)

Robin Hood´s Garden´s boli na výstavbu príliš nákladné, čo bolo spôsobené zvoleným systémom výstavby. S výnimkou ich stavby v Bath už nenavrhli žiadnu stavbu v Británii a sústredili sa len na zahraničné objednávky. Peter Smithson taktiež písal a učil ako externista na fakulte v Bath. Od roku 1978 – 1990 učil na Škole Architektonického Spolku (Architectural Association School of Architecture).

## Nerealizované projekty
* Coventry Cathedral neúspešný súťažný návrh, 1951
* zlatá poľná cesta neúspešný súťažný návrh, 1952
* Sheffield University, neúspešný súťažný návrh

Kategória:Anglickí architekti
Šoa

**Šoa** môže byť:
* hebrejský termín pre vyvražďovanie Židov počas 2. svetovej vojny, pozri holokaust
* film z roku 1985, pozri Šoa (film)
* bývalé africké kráľovstvo na území dnešnej Etiópe, pozri Šoa (kráľovstvo)
The Used

**The Used** je názov americkej rockovej hudobnej skupiny, pôvodom z Oremu v štáte Utah v Spojených štátoch.

Skupina bola založená v roku 2000, debutovala v nasledujúcom roku albumom *[[Demos From The Basement]]*, druhý s názvom *[[The Used (album)|The Used]]* zaznamenal predaj vyše 200 tisíc kusov. Nasledovali albumy *[[In Love and Death]]* a zatiaľ posledný s názvom *[[Lies for the Liars]]*. 

## Diskografia
### Štúdiové albumy
* 2001 - *[[Demos from the Basement]]*
* 2002 - *[[The Used (album)|The Used]]*
* 2004 - *[[In Love and Death]]* 
* 2007 - *[[Lies for the Liars]]* (w/ Special Edition DVD)
* 2009 - *[[Artwork]]*
* 2012 - *[[Vulnerable]]*
* 2014 - **

### Kompilácie a koncertné albumy
* 2003 - *[[Maybe Memories]]* (w/ DVD)
* 2007 - *[[Berth (The Used)|Berth]]* (w/ DVD)

### EP
* 2007/2008 - *[[The Used's EP]]*

### Videoklipy
* „A Box Of Sharp Objects“ z albumu *The Used* (2002)
* „The Taste of Ink“ z albumu *The Used* (2002)
* „Buried Myself Alive“ z albumu *The Used* (2002)
* „Blue and Yellow“ z albumu *The Used* (2003)
* „Take It Away“ z albumu *In Love & Death* (2004)
* „All That I've Got“ z albumu *In Love & Death* (2004)
* „I Caught Fire“ z albumu *In Love & Death* (2005)
* „The Bird And The Worm“ z albumu *Lies For The Liars* (2007)
* „Paralyzed“ z albumu *Lies For The Liars* (2007)
* „Pretty Handsome Awkward“ z albumu ''Lies For The Liars"

### Skladby mimo albumov
* 2001 - „801 Underground“ - 2:59
* 2004 - „Sound Effects and Overdramatics (demo)“ - 3:31
* 2004 - „Untitled Instrumental“ (Found on The Used Nation fansite) - 1:04
* 2005 - „All That I've Got (acoustic version)“ - 3:46
* 2005 - „Lunacy Fringe (acoustic version)“ - 3:31
* 2007 - „Paralyzed (instrumental)“ - 3:13
* 2007 - „Smother Me (demo)“ - 3:50

## Zloženie kapely
* Bert McCracken – spev, klávesy
* Jeph Howard – basová gitara
* Quinn Allman – gitara
* Dan Whitesides – bicie

## Iné projekty

## Externé odkazy
* oficiálna stránka
*

Kategória:Post-hardcorové hudobné skupiny USA
Kategória:Rockové hudobné skupiny USA
Kategória:Alternatívnorockové hudobné skupiny USA
Kategória:Hudobné skupiny z 2000
Choroby oka a jeho adnexov (MKCH-10)

**VII. kapitola - CHOROBY OKA A JEHO ADNEXOV ([[MKCH-10]], H00 - H59)**

***Obsahuje tieto skupiny položiek***

***Nezahŕňa:***
* daktoré choroby vznikajúce v perinatálnej perióde (P00 - P96)
* infekčné a parazitárne choroby (A00 - B99)
* komplikácie ťarchavosti, pôrodu a popôrodia (O00 - O99)
* kongenitálne chyby, deformácie a chromozómové anomálie (Q00 - Q99)
* choroby žliaz s vnútorným vylučovaním, výživy a premeny látok (E00 - E90)
* poranenia, otravy a daktoré iné následky vonkajších príčin (S00 - T98)
* nádory (C00 - D48)
* subjektívne a objektívne príznaky, abnormálne klinické a laboratórne nálezy nezatriedené inde (R00 - R99)

## Zdroj
* Národné centrum zdravotníckych informácií

Kategória:MKCH-10
Kategória:Oftalmológia
Kategória:Choroby oka
Teror vo vlaku

***Teror vo vlaku*** *(angl. Derailed)* je americký akčný triler z roku 2002, ktorý režíroval Bob Misiorowski a hlavnú úlohu zahral Jean Claude Van Damme.

## Zápletka

Agent NATO Jacques Kristoff (Jean Claude Van Damme) je povolaný do akcie - na jeho narodeniny - aby vystopoval Galinu Konstantinovú (Laura Elena Harringová), ktorá ukradla extrémne hodnotný, nebezpečený a  prísne tajný náklad. Nájsť Galinu nie je až tak namáhavé a Jacques musí ukončiť misiu tak, že vlakom vráti Galinu a náklad svojim nadriadeným. Jacquesova manželka Madeline (Susan Gibneyová) nie je nadšená takýmto vývojom udalostí, pretože investovala malý majetok do Berlitzovho korešpondenčného kurzu a roku lekcií hrania na Jacquesove narodeniny, ale odprevádza ho na vlakovej stanici spolu s ich deťmi, dcérou Bailey (Jessica Bowmanová) a synom Ethanom (Kristopher Van Varenberg). Zdá sa, že Galinina korisť sú tri fľaštičky SP-43. Je to extrémne smrteľné sérum kiahní, kultivované v svetielkujúcej zelenej tekutine. Taktiež sa zdá, že banda teroristov vedených Masonom Coleom (Tomas Arana) má v úmysle uniesť vlak a ukradnúť vírus pre svoje vlastné zámery. Ale v ceste im stojí Jacques. Vírus nakoniec skončí voľne rozptýlený vo ventilačnom systéme vlaku. Nanešťastie, Jacquesova rodina si vybrala túto špeciálnu chvíľu, aby ho prekvapila na jeho narodeniny, takže jeho manželka a deti tiež nastúpili na vlak. Jacques sa stáva armádou o jednom mužovi, aby ochránil svoju rodinu, ostatných pasiažierov a zastavil Colea a jeho kumpánov. 

Kategória:Filmy USA
Kategória:Filmy z 2002
Kategória:Filmy podľa názvu
Pistoriho palác

**Pisztoryho palác** je národná kultúrna pamiatka Slovenskej republiky pod číslom 101-166/0 a budova v Bratislave v mestskej časti Staré Mesto na Štefánikovej číslo 25.

## Charakteristika
Pisztoryho palác bol vybudovaný v druhej polovici 19. storočia v eklektickom štýle. Názov dostal podľa lekárnika Pisztoryho. Počas socializmu slúžil ako sídlo Múzea Vladimíra Iľjiča Lenina, neskôr ako Dom zahraničných Slovákov.

Od roku 2013 sa v paláci nachádza ártové kino Kino Film Europe, ktoré premieta každý deň od piatej do desiatej večer. Zameriava sa na európske filmy, no i novinky zo sveta filmu či staršie filmy. V kine sa konajú aj filmové festivaly ako napríklad Scandi, Be2Can, Tiché noci a iné. Kino obsahuje bufet s občerstvením. V horných častiach paláca sa organizujú výstavy obrazov, skulptúr či keramiky. Taktiež tu môžete navštíviť rôzne workshopy, premietania či diskusie. 

Z čias, keď slúžil ako Leninovo múzeum sa zachovalo v prízemí niekoľko mramorových tabúľ. Na dvoch sú štátne znaky ČSSR a ZSSR, na dvoch ďalších sú nápisy:

"Všetko, čo je v proletariáte skuto- // čne veľké a hrdinské - odvážna myseľ, // železná, nezlomná, húževnatá a všetko // prekonávajúca vôľa, svätá nenávisť, // smrteľná nenávisť k otroctvu a útla- // ku, revolučný elán, ktorý hory prená- // ša, bezmedzná viera v tvorivé sily // más, obrovský organizačný génius - // to všetko bolo jedinečne stelesnené // v Leninovi, ktorého meno sa stalo // symbolom nového sveta od západu // na východ, od juhu na sever."

"Komunizmus plní histo- // rické poslanie - zbaviť // všetkých ľudí sociálnej // nerovnosti, všetkých fo- // riem útlaku a vykorisťo- // vania, vojnových hrôz - // a nastoľuje na svete mier, // prácu, slobodu, rovnopráv- // nosť, bratstvo a šťastie // všetkých národov."

## Iné projekty

## Externé odkazy
* Článok na stránke Bratislavských novín ohľadom plánovanej revitalizácie
* Článok na stránke Bratislavských novín ohľadom prebiehajúcej revitalizácie

Kategória:Paláce v Bratislave
Kategória:Kultúrne pamiatky v Bratislave
Kategória:Eklektické stavby na Slovensku
Peter Garrett

**Peter Robert Garrett** (* 16. apríl 1953) je austrálsky právnik, hudobník a politik. Pôsobil v skupine Midnight Oil ako spevák a po jej rozpade v roku 2002 sa zapojil aktívne do politiky. 

Ešte ako študent práva založil v roku 1973 alternarívnu rockovú skupinu Midnight Oil, celosvetový úspech však dosiahli až v roku 1987 skladbou „Beds Are Burning“, ktorej text obhajoval právo pôvodných obyvateľov Austrálie na pôdu a územie.   

V roku 2004 sa stal kandidátom labouristickej strany do parlamentných volieb. 6. decembra 2007 ho premiér Kevin Rudd vymenoval do funkcie ministra životného prostredia.

## Referencie


## Iné projekty
 

 

Kategória:Austrálski rockoví speváci
Kategória:Austrálski právnici
Kategória:Austrálski politici
Penicilín

thumb|Vzorec penicilínu.
**Penicilín** je prvé antibiotikum využívané v medicíne. Radí sa medzi beta-laktámové antibiotiká. V plesni *[[Penicillium notatum]]* ho v roku 1928 objavil Alexander Fleming. Z chemického hľadiska je to bicyklická organická kyselina, mierne rozpustná vo vode, lepšie v etanole, éteri, chloroforme a organických rozpúšťadlách. Podľa skupiny, ktorá je naviazaná na niektoré miesta penicilínovej molekuly, sa rozlišuje penicilín F, G, K, N, O, S, V alebo X.

Penicilín, podobne ako ostatné beta-laktámové antibiotiká, pôsobí baktericídne, má vysokú účinnosť a nízku toxicitu. Je účinný najmä na grampozitívne baktérie (streptokoky, niektoré stafylokoky, listérie, bacily, klostrídie, aktinomycéty). Pôsobí aj na niektoré gramnegatívne mikroorganizmy (neisserie, borrelie, treponemy či leptospiry), voči mnohým baktériám je však neúčinný. Alergické reakcie na penicilín sú zriedkavé.

V továrni v Benjamin Fragner v obci Dolní Měcholupy (dnešná Zentiva) bol penicilín pod vtedajším označením *BF Mykoin 510* prvýkrát pripravený v roku 1944.  

Kategória:Antibiotiká
Kategória:J01 - Antibakteriálne liečivá na systémové použitie
Súboj cti

***Súboj cti*** *(angl. The Quest)* je americký film z roku 1996, ktorý režíroval Jean Claude Van Damme a zároveň v ňom hral hlavnú úlohu. Jeho podstatou je bojové umenie a štruktúra filmu je podobná s filmom Krvavý šport. Pôvodne ho napísal Frank Dux, film je prepracovanou verziou jeho scenáru *"The Kumite"* a ukončil Duxove a Van Dammove priateľstvo.

## Zápletka

Van Damme hrá Christophera Duboisa, vreckového zlodeja, ktorý musel v roku 1925 ujsť z New Yorku. Ukryl sa na lodi, ale posádka ho našla a uväznila. Zachránil ho zištný Angličan, Lord Edgar Dobbs, ktorého stvárnil Roger Moore. Dobbs Duboisa neskôr predá do otroctva na Siamskom ostrove, kde sa Dubois vytrénuje na zápasníka v Thajskom boxe. Dobbs neskôr Duboisovi asistuje (samozrejme s veľkým ziskom), kúpi jeho slobodu, takže teraz už ako výnimočný zápasník môže reprezentovať Spojené štáty v turnaji v štýle Kumite, ktorý sa volá *Ghang-gheng* a odohráva sa v *[[Tibet]]e* v *Stratenom meste*. Stretávajú sa tu reprezentanti rôzny krajín, ako je Nemecko, Sovietsky zväz, Škótsko, Španielsko, Turecko, Brazília, Siam, Južná Kórea, Grécko, Francúzsko, Čína, Japonsko, Okinawa, Keňa a Mongolsko, aby spolu zápasili vo vypadávajúcich kolách. Víťaz turnaja dostáva cennú sochu, *Zlatého draka*. Dubois turnaj vyhrá, keď porazí Mongola, ale Zlatého draka neprijme. Použije ho na výmenu za životy Dobbsa a Harryho, ktorých odsúdili na život v Stratenom meste, pretože sa pokúšali ukradnúť Zlatého draka.

Kategória:Filmy USA
Kategória:Filmy z 1996
Kategória:Filmy podľa názvu
Mengusovská dolina

**Mengusovská dolina** je veľká dolina na južnej strane Vysokých Tatier.

Preteká ňou Hincov potok, z ktorého po sútoku s Krupou vzniká rieka Poprad. V hornej časti sa delí na Hincovu kotlinu a Kotlinu Žabích plies. V Hincovej kotline je najväčšie a najhlbšie pleso na slovenskej strane Tatier, Veľké Hincovo pleso, no sú tu ešte Malé Hincovo pleso a Hincove oká. V Kotline Žabích plies sú Veľké, Malé a Vyšné Žabie pleso mengusovské. V dolnej časti pri ústí Zlomiskovej doliny je Popradské pleso. Dolina sa nachádza v Tatranskom národnom parku a je súčasťou národnej prírodnej rezervácie Mengusovská dolina.

## Turistika
Dolinou prechádza niekoľko značených chodníkov:
*  značkovaný turistický chodník zo TEŽ - Popradské Pleso vedie celou dolinou do Vyšného Kôprovského sedla (), odkiaľ pokračuje Kôprovou dolinou na Podbanské.
*  značkovaný turistický chodník:
** vedie z *[[Rázcestie Nad Žabím potokom|Rázcestia Nad Žabím potokom]]* cez Kotlinu Žabích plies na najvyššie položenú turistickú chatu na Slovensku, Chatu pod Rysmi () a ďalej až na Rysy ()
** zo Štrbského Plesa okolo Popradského plesa do sedla pod Ostrvou
*  značkovaný turistický chodník od Symbolického cintorína k Popradskému plesu
*  značkovaný turistický chodník z rázcestia *[[Trigan]]* k Popradskému plesu

Od zastávky tatranskej elektrickej železnice vedie Mengusovskou dolinou  značkou značený bezbariérový turistický chodník, vhodný pre ľudí so zníženou mobilitou a imobilných. Má dĺžku 4,5 km, končí pri Popradskom plese a jeho povrch je asfaltový. Vzhľadom na značné prevýšenie sa vozičkárom odporúča sprievod.

## Referencie

## Iné projekty


Kategória:Doliny Vysokých Tatier
Magura (1 059,3 m n. m.)

**Magura** () je vrch v severnej časti Veľkej Fatry nad obcou Nolčovo a Krpeľany. Vďaka polohe na okraji pohoria je z nej nádherný výhľad na Turčiansku kotlinu a Malú Fatru.

## Geologická stavba
Podložie je tvorené druhohornými kriedami (Jura), tzv. mráznické súvrstvie Fatrika: sivé slienité vápence, slieňovce a slienité bridlice (valangin až spodný barém); ďalej tzv. osnické súvrstvie: svetlosivé, slabo slienité kalpionelové vápence a slienité bridlice (vrchný titón až spodný valangin). Od strany Ľubochnianskej doliny, v lokalite Rudno sa nachádzali štôlne, v ktorých sa ťažil limonit.

## Prístup
* po  značke z Nolčova

## Galéria

Súbor:Vrcholové označenie Magury.jpg|Tabuľa SKT na vrchole
Súbor:Výhľad z Magury1.jpg|Výhľad smerom na Lúčanskú Malú Fatru
Súbor:Výhľad z Magury2.jpg|Výhľad smerom na Krivánsku Malú Fatru


## Referencie

## Iné projekty

## Zdroj
* Turistická mapa

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Jakubina

**Jakubina** (zriedkavo aj **Jakubiná**, ; ) je druhý najvyšší vrch v Západných Tatrách na Slovensku. Leží v hrebeni Otrhance nad Pribylinou, približne  severne od Liptovského Hrádku. Je hôľneho charakteru a má pyramídovitý tvar.

## Poloha
Nachádza sa na západe strednej časti Tatier, v podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie obcí Pribylina a Jamník. Najbližšími sídlami sú juhovýchodne situované Podbanské, južne ležiaca Liptovská Kokava a Pribylina, juhozápadne Jakubovany, Konská a Žiar a severovýchodne poľská obec Kościelisko. Vrch sa nachádza v Tatranskom národnom parku.

## Opis
Jakubina leží v severnej časti hrebeňa Otrhancov, ktorý vybieha južným smerom z Hrubého vrchu () v hlavnom hrebeni Západných Tatier. Je najvyšším vrchom hrebeňa, ktorý oddeľuje východne ležiacu Račkovu a západne situovanú Jamnícku dolinu. Severovýchodne sa nachádzajú Račkove plesá, z ktorých vyteká Račková, odvodňujúca celú dolinu do rieky Belá v povodí Váhu. Zo západne sa zvažujúcich svahov voda odteká do Račkovej Jamníckym potokom.

Severným smerom leží Končistá (), Czubik (), sedlom oddelený Hrubý vrch (), Lúčna (), Trzydniowiański Wierch () a Czerwony Wierch (), západne sa nachádza Deravá (), Volovec (), Ostrý Roháč (), Plačlivé (), Smrek (), Baranec () a Malý Baranec (), južne Mládky (), Klinovaté (), Jakubinským sedlom () oddelená Vyšná Magura (), Ostredok (), Nižná Magura (), Nižný Ostredok (), Kečka () a Ježová () a východne Nižná Bystrá (), Kotlová (), Bystrá (), Blyšť () a Klin (). Vrcholom prechádza značený turistický chodník.

### Lavínové žľaby
Z Jakubinej spadá len jeden lavínový žľab, a to na východ, do oblasti Záhradky v Jamníckej doline.

### Výhľady
Skalnatý vrchol Jakubinej umožňuje kruhový rozhľad. Vďaka značnej nadmorskej výške poskytuje výhľad na okolité vrcholy Západných Tatier, do Račkovej aj Jamníckej doliny, na časť Vysokých Tatier a Podtatranskú kotlinu, pri vhodných podmienkach však vidieť aj Nízke Tatry, Veľkú a Malú Fatru, Oravskú Maguru, Oravské Beskydy a pohoria v južnom Poľsku.

## Prístup
* po  zelenej turistickej značke:
** od juhu z Pribyliny cez Úzku dolinu, Rázc. Jamníckej a Račkovej doliny a Ostredok
** od severu z Hrubého vrchu () v hlavnom hrebeni

## Referencie

## Pozri aj
* Otrhance
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Dvojtisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Kategória:Jamník (okres Liptovský Mikuláš)
Poslanie (film)

***Poslanie*** *(angl. The Order)* je americký akčný triler z roku 2001, ktorý režíroval Sheldon Lettich a hlavnú úlohu stvárnil Jean Claude Van Damme.

Kategória:Filmy USA
Kategória:Filmy z 2001
Kategória:Filmy podľa názvu
Replikant (film)

***Replikant*** *(angl. Replicant)* je americký akčný sci-fi film, ktorý režíroval Ringo Lam. V hlavných úlohách sa predstavili Michael Rooker a Jean Claude Van Damme. Odohráva sa vo Vancouvri, Britská Kolumbia, Kanada a v Seattli, Washington, Spojené štáty. Ide v poradí o druhú Van Dammeovu spoluprácu s čínskym režisérom Ringom Lamom. Van Damme hrá dvoj-úlohu aj v inom Lamovom filme, Maximálne riziko (1996) a tiež vo filme Dvojitý zásah z roku 1991.

## Zápletka

Edward "The Torch" Garrotte (Jean Claude Van Damme) je sériový vrah, orientujúci na zabíjanie žien, ktoré potom upaľuje. Ďalší rys jeho obetí je fakt, že všetky ženy sú matky.

Jake Riley (Michael Rooker) je policajný detektív v Seattli, ktorý sa posledné tri roky pokúša chytiť Garrottea. Pár dní pred Jakeovým odchodom do dôchodku Garrotte znovu udrie, ale Jake už na prípade nepracuje.

Tajná vládna agentúra najmä Jakea ako konzultanta k projektu, na ktorom práve pracuje. Vyklonovali Garrottea z dôkazov nájdených na miestach činu a potrebujú Jakea, aby im pomohol vytrénovať tohto replikanta (Jean Claude Van Damme), ktorý má niektoré Garrotteove genetické spomienky, vrátane telepatického prepojenia, ale správa sa ako novorodenec vo všetkých ostatných smeroch. Replikant má telo 40-ročného chlapa, ale myseľ dieťaťa. Jakeova práca je pomôcť použiť replikatna na vystopovanie Garrotta tak, že použije jeho spomienky zakotvené v Garrotteovej DNA.

Ako replikant a Jake pracujú na vystopovaní Garrottea, rastie medzi nimi napätie. Jake cíti, že sa replikant kedykoľvek môže obrátiť proti nemu, pretože Garrotteov zabijacky inštinkt nad ním môže prevládnuť a diktovať replikantove zámery. Replikant sa snaží pochopiť svet a život. Snaží sa tiež pochopiť svoje prepojenie s Garrotteom a prečo sa k nemu Jake správa tak hrubo. Tým, že spolu pracujú, replikant vníma Jakea viac ako priateľa, ako rodinu. Hoci je Jake na neho hrubý, replikant u neho hľadá ochranu a poradenstvo počas toho, ako sa títo dvaja pokúšajú chytiť Garrottea a zastaviť ho raz a navždy.

Kategória:Filmy USA
Kategória:Filmy podľa názvu
Kategória:Filmy z 2001
Kimhä

right|thumb|Poloha mesta Kimhä v provincii Kjongsangnam-do
right|thumb|Provincia Kjongsangnam-do
**Kimhä** (kórejsky 김해) je juhokórejské mesto. Nachádza sa v juhovýchodnej časti územia, v provincii Kjongsangnam-do (경상남도). Na území s rozlohou 463 km² tu žije približne 460 000 obyvateľov (údaj z roku 2007).

## Administratívne rozdelenie
Kimhä je rozdelené na 1 mesto nazývané "up" (읍), 7 obcí "mjon" (면) a 9 obvodov "dong" (동).

* Činjong-up (진영읍)
* Čangju-mjon (장유면)
* Činrje-mjon (진례면)
* Čučchon-mjon (주촌면)
* Hanrim-mjon (한림면)
* Sangdong-mjon (상동면)
* Sängrim-mjon (생림면)
* Tädong-mjon (대동면) 
* Čchirsansobu-dong (칠산서부동)
* Hoihjon-dong (회현동)
* Hwarčchon-dong (활천동)
* Näoi-dong (내외동)
* Pugbu-dong (북부동)
* Puram-dong (불암동)
* Puwon-dong (부원동)
* Saman-dong (삼안동)
* Tongsang-dong (동상동)

## Rodisko
* Mu-hjon No (노무현), súčasný prezident Kórejskej republiky

## Externé odkazy
*Oficiálna stránka mesta Kimhä

## Zdroj
* 

Kategória:Mestá v Kórejskej republike
Večný dážď

náhľad|Večný dážď
**Večný dážď** je skalný prah vo Velickej doline Vysokých Tatier, špecifický závojom, ktorý vytvára stekajúca voda.

Tvorí ho niekoľko metrov vysoký skalný prah s prevismi v lokalite Kvetnica, po ktorých nepretržite steká voda. Vytvára tak vodný závoj, pripomínajúci neustále mrholenie. 

## Prístup
Prístupný je po  turistickej značke od Sliezskeho domu. 

Kategória:Skalné útvary vo Vysokých Tatrách
Tony Garnier

**Tony Garnier** (* 13. august 1869, Lyon, Francúzsko - † 19. január 1948, Roquefort-la-Bédoule) bol francúzsky architekt a urbanista z čias medzivojnového obdobia.

## Štúdium
Svoje štúdium začal v rodnom meste Lyon na univerzite *École technique la Martiniére* na odbore architektúra a urbanizmus (1883). Po absolvovaní technickej univerzity začal študovať na výtvarnej vysokej škole *École des Beaux Arts de Lyon* (1886). V roku 1899 vyhral svoju prvú cenu za architektúru. Zrazu sa stal slávnym architektom mesta Lyon. Po úspechu nasledovala jeho najväčšia cena a príležitosť v roku 1903. Vyhral v Taliansku v Ríme prvú cenu Prix de Rom, ktorá mu priniesla štipendijný pobyt v Ríme vo vile Medici, kde študoval hlavne nové trendy a pohľady na urbanizmus. 

Keď sa v roku 1905 stal novým starostom mesta Lyon Édouard Herriot, dostal Tony Garnier od neho ponuku vybudovať (zónovať) novú východnú časť mesta Lyon, ktorá bola v tom čase značne rozšírená bez žiadnych urbanistických návrhov. 

## Počiatky železobetónu v architektúre
Na začiatku 20. storočia bola tvorba Tonyho Garniera ovplyvnená novými konštrukčnými a tvárnymi vlastnosťami železobetónu. Je autorom významných projektov a realizácii v Lyone. Náleží k nim napríklad olympijský štadión (1916) a mestské jatky (1913). 

## Životné dielo
V rokoch 1901 až 1904 vypracoval projekt ideálneho mesta pre 35 000 obyvateľov, ktoré pod názvom *Cité Industrielle* vydal v roku 1917. Návrh mesta bol dôsledné funkčné zónovanie a domy boli vypracované do úplného architektonického detailu. Hlavným cieľom *Cité Industrielle* (Industriálne mesto) je zónovanie mestských priestorov – rekreácia, bývanie, priemysel, práca, transport. Tento projekt bol jeho hlavným dielom, v ktorom začal používať železobetón, ako stavebný materiál 20. storočia. Všetky objekty, ktoré v projekte navrhol mali železobetónovú konštrukciu. 

## Najvýznamnejšie diela
* Hala Tony Garnier
* Abbatoirs de la Mouche, Lyon (1906-1932)
* hala Tony Garnier (tržnica), Lyon (1909-1928)
* nemocnica Édouard Herroit, Lyon (1910-1933)
* športová hala Le stade de Gerland, Lyon (1914-1926)
* Quartier des États-Unis, Lyon (1919-1933)
* dom Architektov, Lyon (1911)
* vila Madame Garnier, Lyon (1913)
* fabrika Mercier a Chaleyssin, Lyon (1913-1914)
* bulvár zjednotených štátov, Lyon (1919-1934)
* mestský úrad Boulogne-Billancourt, Lyon (1926-1934)

### Publikácie
* Ideálne priemyselné mesto (Une Cité Industrielle), Lyon, 1917

## Zdroje
* Pechar, Josef: *Vývoj architektúry v 19. a 20. století*, 88. strana, Praha, 1987
* www.britannica.com/tony-garnier
* www.wikipedia.com/tony-garnier
* www.britannica.com/cité-industrielle

Kategória:Francúzski architekti
Kategória:Urbanisti
Kategória:Osobnosti z Lyonu
Kategória:Absolventi École nationale supérieure des beaux-arts
Kategória:Víťazi Prix de Rome
Uhličitan horečnatý

**Uhličitan horečnatý** (MgCO3) je horečnatá soľ kyseliny uhličitej.

## Výskyt
Vyskytuje sa v prírode ako minerál magnezit, alebo ako jeho hydratované formy
* dihydrát (MgCO3·2H2O)
* trihydrát (MgCO3·3H2O)
* pentahydrát (MgCO3·5H2O)

Horečnatý
Kategória:Zlúčeniny horčíka
Kategória:ATC A06AD – Osmoticky pôsobiace laxatíva
504 i
Budova Národnej banky česko-slovenskej v Bratislave

Budova bývalej **Národnej banky česko-slovenskej** sa nachádza na Štúrovej 2 v Bratislave a bola postavená v rokoch 19361938. V súčasnosti v nej sídli Generálna prokuratúra. Patrí k dielam slovenského architekta 20. storočia Emila Belluša a radí sa medzi diela funkcionalizmu.

## Situácia
Stavba tvorí ukončenie ulíc Jesenského a Gorkého, so vstupom zo Štúrovej ulice. Hlavné priečelie je orientované na východ.

## Kompozícia
Pomerne úzka parcela predurčila podobu budovy. Bočné vyššie krídla prechádzajú do vstupného priečelia, čo dodáva stavbe monumentalitu. Medzi nimi vznikol na hlavnej fasáde veľký otvor zhora ohraničený prekladom, v ktorom mala byť umiestnená socha gréckeho boha Hermesa, patróna obchodníkov a zlodejov. Tento zámer sa však nikdy neuskutočnil. Vzhľadom na nepravouhlé vyústenie bočných ulíc do štúrovej je čelná fasáda mierne natočená. To spolu so smerom nahor sa zmenšujúcimi oknami dáva budove dynamiku. Na fasádach sa uplatnil travertínový obklad, ktorý prechádza od hrubo opracovaného kameňa v parteri po hladké kamenné bloky na poschodiach. Obdivovaným prvkom je vstupná kazetová brána z nehrdzavejúcej ocele a mreže po jej okrajoch.

## Dispozícia
Budova je postavená ako trojtrakt s vnútorným dvorom. V čelnom krídle sú situované reprezentačné priestory s hlavnou bankovou halou na poschodí. Vstupná hala je pootočená, ukončená schodiskom v tvare písmena L. V bočných krídlach boli umiestnené byty prístupné zadným schodiskom. Bočný služobný vchod je umiestnený z Gorkého ulice.

## Súčasnosť
Vzhľadom na zvyšujúce sa nároky prevádzky banky, boli byty v 3. až 5. nadzemnom podlaží až na jeden prestavané na kancelárie. Podobne aj dispozícia prízemia a 2. nadzemného podlažia boli čiastočne zmenené. V roku 1993 boli prestavané aj interiéry vstupov, aby spĺňali bezpečnostné požiadavky. Od 90. rokov 20. storočia sídli v budove Generálna prokuratúra SR.

## Použitá literatúra
* Dulla, M., Moravčíková, H.: *Architektúra Slovenska v 20. storočí*. Slovart, Bratislava 2002
* Stoličná, E.: Národná banka. In: ARCH 6-7/2000, str. 24-25
* Krivošová, J., Lukáčová, E.: *Premeny súčasnej architektúry Slovenska*. Alfa, Bratislava 1990
* Dulla, M.: *Slovenská architektúra od Jurkoviča po dnešok*. Perfekt, Bratislava 2007

Kategória:Budovy v Bratislave
Kategória:Architektúra z 1938
Kategória:Emil Belluš
Sojuz 6

**Sojuz 6** () bol sovietsky pilotovaný kozmický let v rámci programu Sojuz. Sojuz 6 bol súčasťou spoločnej sovietskej kozmickej misie spolu s misiami Sojuz 7 a Sojuz 8, ktoré sa stretli na obežnej dráhe v rovnakom čase, a vyniesli sedem kozmonautov. V úmysle posádky Georgija Šonina a Valerija Kubasova bolo zaobstarať vysokokvalitné filmové snímky pripojených lodí Sojuz 7 a Sojuz 8, ale stretávacie systémy na všetkých troch lodiach zlyhali.

Doteraz nie je známa príčina problému, ale často to býva citované ako hermetický test celistvosti. Verzia kozmickej lode Sojuz použitá v misiách (7K-OK) niesla anuloidné spojovacie elektronické vybavenie ako kryt obklopujúci motor v zadnej časti servisného modulu. Pravdepodobne bolo pretlakované héliom, aby poskytlo vhodné prostredie pre elektroniku. Potom bol plyn rýchlo vypustený po spojení, aby znížil hmotnosť lode kvôli návratu.

## Posádka
*  Georgij Šonin (1), veliteľ
*  Valerij Kubasov (1), palubný inžinier

### Záložná posádka
*  Vladimir Šatalov, veliteľ
*  Alexej Jelisejev, palubný inžinier

### Rezervná posádka
*  Andrijan Nikolajev, veliteľ
*  Georgij Grečko, palubný inžinier

## Priebeh letu
Loď odštartovala dňa 11. októbra 1969 z kozmodrómu Bajkonur. Bola navedená na obežnú dráhu vo výške 186,2 – 222,8 km s dobou obehu 88,37 minút. O deň neskôr vyštartovala na obežnú dráhu loď Sojuz 7 a o ďalší deň, 13. októbra 1969, aj loď Sojuz 8, takže v priebehu niekoľkých hodín boli na obežnej dráhe Zeme naraz tri sovietske kozmické lode a spoločne tiež komunikovali. Spojiť sa nemohli už preto, že loď Sojuz 6 nemala žiaden spojovací mechanizmus. Posádka mala a plnila aj ďalšie úlohy, manévrovala s loďou, vykonávala rôzne pozorovania vrátane neúspešného pokusu o spojenie lodí Sojuz 7 a Sojuz 8, vykonala úspešný pokus so zváraním počas 77. obletu Zeme. Pri tomto pokuse bola z orbitálneho modulu lode vypustená atmosféra. Celý proces sa kontroloval na kontrolnom paneli v lodi aj na Zemi v riadiacom stredisku podľa telemetrických údajov. Po skončení pokusu bola v orbitálnom module obnovená atmosféra a po vyrovnaní tlaku kozmonaut Kubasov odmontoval z aparatúry Vulkan zvárací stôl so vzorkami a preniesol ho do návratového modulu.

Návratový modul Sojuzu 6 úspešne pristál v kazašskej stepi po takmer piatich dňoch letu, 16. októbra 1969, 180 km severozápadne od Karagandy. 

## Iné projekty

## Externé odkazy
* Sojuz 6 na stránkach spacefacts.de 
* Sojuz 6 v Malej encyklopédii kozmonautiky 

## Zdroj
* CODR, Milan. *Sto hvězdných kapitánů*. 1. vyd. Praha : Práce, 1982. 480 s. ISBN 24-033-82.
* VÍTEK, Antonín, LÁLA, Petr. *Malá encyklopedie kosmonautiky*. 1. vyd. Praha : Mladá fronta, 1982. 392 s. ISBN 23-079-82.

Kategória:Kozmické lode Sojuz
Kategória:Kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1969
Vojtech Holesch

**Vojtech Holesch** ( * 21. január 1892, Banská Bystrica - † 27. august 1938, Bratislava) bol slovenský architekt.  

Architektúru vyštudoval na Vysokej škole technickej v Budapešti Precestoval všetky kontinenty, pracoval aj u slovenského architekta Ladislava Hudeca v Šanghaji. Na Slovensko sa vrátil koncom 20. rokov, pôsobil v Bratislave. Je autorom projektov nájomných domov, návrhov interiérov a i. Do 20. rokov pôsobil v rôznych zahraničných ateliéroch, od 20. rokov samostatný architekt v Bratislave.

Jeho otec bol Štefan Holesch a brat Július Holesch.

## Diela
[náhľad|[Justičný palác (Bratislava)|Justičný palác]]
**[[Justičný palác (Bratislava)|Justičný palác]]*, Záhradnícka ulica, Bratislava, 1937 (s A. Skuteckým)
**Obytné domy*, Panenská ulica, Bratislava, 30. roky, (s Ch. Ludwigom)
**Súťažný návrh na starobinec*, Bratislava (s A. Skuteckým)
**Obytný dom Ing. J. Bartošeka*, Hradné údolie 17, 1933

### Obytný dom Ing. J. Bartošeka
Táto veľká mestská vila stojí na príkrom svahu neďaleko hradu nad údolím s bývalým kameňolomom. Riešenie bytov a orientácia využíva danosti parcely s impozantným výhľadom. Mohutná stavba v tvare hranola zaujme najmä otvoreným skeletom s terasami na juhozápadnom priečelí s betónovou sochou strážcu. Šesťpodlažný objekt má racionálnu variabilnú dispozíciu vyskladanú z modulu 6 x 5 metrov. Hlavný vchod je na najvyššom poschodí s garážami, technickým príslušenstvom a bytom vrátnika. Obytné podlažia sprístupňuje dvojramenné schodisko a výťah. Na každom poschodí bol pôvodne jeden byt. Počet miestností narastal smerom nahor. Dnes je po adaptácii v dome 12 bytov. Stavebné úpravy však nenarušili originálny výraz tejto neobvyklej stavby, ktorá je pravdepodobne najlepším autorovým dielom.

## Zdroje
* 
*
*KUSÝ, M.: *Architektúra na Slovensku.* Bratislava : 1937
*Slovenský biografický slovník

## Externé odkazy
* Záznam o narodení a krste v matrike záznam číslo 25 - evanjelická farnosť v Banskej Bystrici; pokrstený ako Béla Sándor Holesch

Kategória:Slovenskí architekti
Kategória:Osobnosti z Banskej Bystrice
Aero Vodochody

thumb|right|Aero Vodochody L.159A ALCA

**Aero Vodochody** (bežne označované ako Aero; Vodochody je oblasť) je česká (česko-slovenská) letecká výrobná spoločnosť vyznačujúcej sa výrobou L-29 Delfín, L-39 Albatros, L-59 Super Albatros a L-159 Alca.

Začínala výrobou automobilov Aero 500 . Známe sú aj kuchynské váhy.

Po páde socializmu v Česko-Slovensku (1989) a vo zvyšku Východnej Európy, spoločnosť stratila majortiný podiel na trhu s výcvikovými prúdovými lietadlami.Na začiatku 90. rokov, vo Východnej Európe klesol predaj vojenských lietadiel a navyše v krajinách NATO bol vstup nového výrobcu zrejme neprijateľný. Spoločnosť Aero bola kontrolovaná niekoľko rokov spoločnosťou Boeing.

Koncom októbra 2006, Aero Vodochody bola znovu sprivatizovaná. Československá investičná skupina Penta kúpila spoločnosť za zhruba 3 miliardy Kč.

Aero tiež pravdepodobne vylepší pristávaciu dráhu vo Vodochodoch blízko Prahy do nového medzinárodného letiska, ktoré by malo slúžiť hlavne pre nízko-nákladové a chartrové lety smerujúce do Prahy.

## Prehľad vyrábaných lietadel
Vyrábané pred 2. svetovou vojnou:

Vyrábané po druhej svetovej vojne
* Aero 45
* Aero L-60 Brigadýr
* Aero L-29 Delfín
* Aero L-39 Albatros
* Aero L-59 Super Albatros
* Aero L-159 Alca

## Iné projekty
.

## Externé odkazy
* http://www.aero.cz/cz/
Hanumán

vpravo|thumb|Poloboh Hanuman pomáha Ramovi

**Hanumán** sa objavuje v Rámájane ako pomocník princa Rámu. 

Ráma je považovaný za vtelenie Boha Višnu do ľudskej podoby. Ráma, Hanumán a Sítá sú kľúčovými postavami celého starovekého eposu Rámájana. Hanumán ako "opičí boh", teda ďalšie zoomorfné božstvo ako Ganéša (so sloňou tvárou), pomáha príncovi Rámovi v ťažkom boji proti démonovi Rávanovi. Indovia označujú Hanumána za polobožskú bytosť. Hanumán má aj svoje chrámy a na niektorých miestach v Indii má obrovskú popularitu. 

Hanumán sa narodil v období trétájuga, teda vo veku v hinduistickom kalendári, ktorý bol oveľa skôr ako dej v Mahábhárate. Niektoré hinduistické zdroje uvádzajú, že je vtelením boha Šivu. Z tohto dôvodu je teda úplne akceptovateľné uctievať Hanumána, teda Šivovu energiu, kedy Šiva prichádza v podobe opice a Višnu ako človek inkarnovaný do princa Ramu.

Hanumán mal silný osobný vzťah s indickým bohom Súrjom, ktorý si ho po dlhých  prosbách zobral za svojho žiaka. Keď Rámovi uniesli Sítu, Ráma sa ju podujal hľadať - nevedel ešte totiž, kde zmizla. Na ceste sa dostal do opičieho kráľovstva, ktorého kráľom bol Sugríva a zároveň aj synom boha Súrju. Sugríva im odporučí Hanumána ako pomocníka, ktorý k nim prichádza v preoblečení za Brahmana.
 
Po porážke démona Rávanu Hanumán odchádza späť do Himalájí.

## Externé odkazy
* Prekrásne hudobné súbory v MP3 pre oslavu Hanumana
* Ďalšie zdroje 

Kategória:Hinduizmus
Kategória:Indickí bohovia
Skrill

**Skrill** (do roku 2011: **Moneybookers**) je britská firma sídliaca v Londýne, ktorá sa zaoberá prevodmi peňazí na internete. Bola založená 18. júna 2001. Od zákazníkov vyžaduje overenie identity, aby sa predišlo praniu špinavých peňazí, ďalším opatrením je maximálny prevod 20 000 eur za 90 dní. Na prevod peňazí stačí poznať mailovú adresu príjemcu. V roku 2007 mala 3,7 milióna klientov. 

Treba podotknúť, že veľa užívateľov na Google Play považuje túto službu za neserióznu. Vinia ju z toho, že po obdražaní peňazí na konto Skrill vyžadujú identifikačné údaje, ktoré oni musia akceptovať a pokiaľ tak neurobia, tak účtujú poplatky, pokiaľ tú sumu nevyčerpajú.

## Externé odkazy
* skrill.com

Kategória:Podniky v Spojenom kráľovstve
Entrena

**Entrena** je malá dedinka v severnom Španielsku, v autonómnom spoločenstve La Rioja. Podľa sčítania v roku 2006 tu žilo 1 289 obyvateľov.

## Iné projekty

Kategória:Obce v Španielsku
Perkáta

**Perkáta** je veľká obec v strednom Maďarsku v Stoličnobelehradskej župe () v okrese Dunaújváros, západne od Budapešti, neďaleko od župného mesta Stoličný Belehrad.

Má rozlohu  a žije tu  obyvateľov ().

## Partnerské obce
*  Baciu, Rumunsko
*  Huaxiang, Čína
*  Saint-Maximin, Francúzsko

## Referencie


## Iné projekty

## Externé odkazy
* 

Kategória:Obce v Maďarsku
Rovartani lapok

**Rovartani lapok** (po slovensky "**Entomologické listy**") – významný maďarský entomologický časopis, ktorý vychádzal v rokoch 1884 – 1923 v Budapešti. Vydavateľom bol Magyar Entomologiai Társaság. Celkove vyšlo cca 25 ročníkov tohto časopisu. Jednotlivé čísla vychádzali mesačne, ale nevychádzali vždy celkom pravidelne. Písané boli v maďarčine, s nemeckým resumé. V časopise uverejňovali svoje práce mnohí významní entomológovia z územia celého Uhorska (vrátane Slovenska). V časopise boli uverejňované práce systematické, bionomické a faunistické. Tiež tu boli nekrológy niektorých znamejších uhorských entomológov, kde boli i ich portréty. Niekedy sú tieto práce jediné, kde sa zachoval portrét týchto entomológov. V časopise boli i recenzie niektorých významných entomologických kníh, ktoré písali uznávaní entomológovia Uhorska. Publikovali tu uhorskí entomológovia, ako napr.: Ernő Csiki, Lajos Abafi-Aigner, Lajos Biró, Eugen Pažický, Ferdinand Uhryk, János Pável, Géza von Horváth, Ján Frivaldský, Gyula Dahlström, Ede Agost Hudák a mnohí iní.

Kategória:Časopisy v Maďarsku
Kategória:Entomologické časopisy
Kategória:Entomológia v Maďarsku
Kategória:Vzniklo v 1884
Kategória:Zaniklo v 1923
Hmyz (časopis)

***Hmyz*** bol entomologický časopis na Slovensku, ktorý vychádzal v rokoch 2000 – 2006. Spočiatku vychádzal 4-krát ročne, neskôr ako občasník. Jeho formát bol B5, minimálny počet strán jedného čísla 32. 

Entomologický časopis *Hmyz* chcel populárnou formou priblížiť svet hmyzu. Prinášal články z expedícií, o krajinách, živote ľudí a hmyzu z celého sveta. Predstavoval rôzne skupiny hmyzu a zvláštnosti ich života. V časti „Hmyz a zdravie“ sa venoval otázkam zdravia v súvislosti s hmyzom. V radách pre cestovateľov informoval entomológov o rôznych nebezpečenstvách, s ktorými sa môžu na svojich cestách stretnúť. Informoval aj o vplyve hmyzích produktov na naše zdravie, o jedovatom hmyze a podobne. V časopise bolo veľa fotografií hmyzu v jeho prirodzenom prostredí, informácie a skúsenosti z chovu hmyzu, zaujímavosti z dejín entomológie a kapitolky o hmyzích škodcoch. Cena bola 69 Sk / 59 Kč za jednotlivé číslo.

## Externé odkazy
*Stránky časopisu

Kategória:Slovenské odborné časopisy
Kategória:Entomologické časopisy
Kategória:Entomológia na Slovensku
Prašád

**Prašád** (Sanskrit प्रसाद) je väčšinou ovocie, ale to nie je pravidlo. **Prasādam** v tamilčine, alebo **Prasadam** v jazyku Telugu doslovne znamená "blahosklonný dar". Väčšinou je to jedlo, ktoré odovzdá svätý, majster alebo Avatára. Píše sa aj ako prasad. Keď Indovia vykonávajú náboženské obrady, modlitby počas významných sviatkov, na tanier zvyknú dať ovocie, slané orechy a k svojim bohom sa modlia pomocou mantier. Hinduisti veria, že táto modlitba preniká aj do ovocia aj s energiou boha, ktorého vzývajú mantrami s ovocím pred sebou. Z jedla potom po náboženskom obrade alebo modlitbe vznikne Prašád - teda obetné ovocie, ktoré hinduisti väčšinou potom zjedia, niektorí ho dajú rodine i zvieratkám. Prašád je teda takéto ovocie po modlitbe či náboženskom rituále, o ktorom sa verí, že sa do neho dostala energia boha, ktorého hinduisti vzývali. Môže to byť Ganeš, Súrja, Šakti, Šiva i Višnu, ale aj Hanuman. Prašád môže odovzdať aj svätý človek.

Kategória:Hinduistické sviatky
Kategória:Sikhizmus
Včelár

**Včelár** môže byť:
*chovateľ včiel alebo odborník vo včelárstve, pozri pod včelárstvo
*slovenský názov rodu Pernis a staršie aj rodov Henicopernis a Aviceda, pozri Pernis, Henicopernis a Aviceda
*chránené územie, pozri Včelár (národná prírodná rezervácia)
*odborný mesačník, pozri Včelár (mesačník)

## Pozri aj

* Včelár a ovocinár (odborný mesačník)
Herzog & de Meuron

[right|thumb|[Allianz Arena, Mníchov]]

**Herzog & de Meuron** je švajčiarska architektonická kancelária založená v roku 1978 so sídlom v Bazileji. Jej zakladateľmi sú Jacques Herzog a Pierre de Meuron.

**Jacques Herzog** a **Pierre de Meuron** sú súčasní švajčiarski architekti. Sú nositeľmi Pritzkerovej ceny, najvyššieho svetového ocenenia za architektúru. Laureátmi sa stali v roku 2001. Len po druhý raz v histórií bola Pritzkerova cena udelená naraz dvom architektom. 

Obidvaja sa narodili v roku 1950 v švajčiarskom Bazileji. Študovali na ETH *(Eidgenossische Technishe Hochschule)* v Zurichu – u Alda Rossiniho a Dolfa Schnebliho. Diplom architekta získali v roku 1975. O tri roky neskôr spoločne založili architektonickú kanceláriu **Herzog & de Meuron** v Bazilej.

## Projekty Herzog & de Meuron
Projekty známeho švajčiarskeho dua počas dvadsaťročnej existencie nie sú len v domácom Švajčiarsku, ale aj v Anglicku, Francúzsku, Nemecku, Španielsku, Japonsku a USA. Najznámejším projektom z poslednej doby je známa Tate Modern Gallery. Podľa dostupných štatistík a turistických sprievodcov ide v prípade tejto galérie moderného umenia o najnavštevovanejšiu stavbu nového milénia. K ďalším známym stavbám patrí Vínny dom Dominus v Napa Valley v Kalifornii, New de Young Museum v San Franciscu, Extension for the Walker Art Centre v Minneapolis, knižnica Technickej univerzity v Eberswalde v Nemecku a mnoho ďalších. Známa je tiež ich prestavba bývalej elektrárne Mediodía z roku 1899, dnes nazývaná Caixa Forum v Madride.

## Iné projekty

Kategória:Švajčiarski architekti
Kategória:Architektonické firmy